ການ​ດຳ​ເນີນ​ຄະດີ ຟ້ອງ​ຮ້ອງ ​​ອະດີດ ປ. ​ເກົາຫຼີ​ໃຕ້ ​ເລີ່​ມຂຶ້ນ​ແລ້ວ​
ທ່ານ​ນາງ​​ໄດ້ປະ​ເຊີ ນ​ກັບ​ຂໍ້​ຫາ ​​ຮັບ​ເງິນ​ສິນ​ບົນ ຂູ່​ເຂັນ ​ໃຊ້​ອຳນາດ ໄປ​ໃນ​ທາງ​ທີ່​ຜິດ ​ແລະຂໍ້ຫາສໍ້​ລາດ​ບັງ​ຫຼວງ​ ທີ່ສຳຄັນ​ອື່ນໆ ທີ່​ອາດສາມາດ​​ ເຮັດ​ໃຫ້​ທ່ານນາງ​ ຕິດ​ຄຸກ​ຕະຫຼອດຊີວິດ.
ປະທານາທິນາບໍດີເກົາຫຼີໃຕ້ ທ່ານນາງ Park Geun-hye ທີ່ຖືກປົດອອກຈາກຕຳແໜ່ງ ໄດ້ປະຕິເສດ ຕໍ່ທຸກຂໍ້ກ່າວຫາຕໍ່ທ່ານນາງ ໃນການເລີ້ມການໃຫ້ການໃນວັນອັງຄານມື້ນີ້ ທີ່ນະຄອນຫຼວງໂຊລ ທ່ານນາງໄດ້ປະເຊີນກັບຂໍ້ຫາ ຮັບເງິນສິນບົນ ຂູ່ເຂັນ ໃຊ້ອຳນາດໃນທາງທີ່ຜິດ ແລະຂໍ້ ຫາສໍ້ລາດບັງຫຼວງທີ່ສຳຄັນອື່ນໆ ທີ່ອາດສາມາດເຮັດໃຫ້ນາງເຂົ້າສູ່ຄຸກຕະຫຼອດຊີວິດ ທ່ານນາງ Park ໄດ້ຖືກຟ້ອງຮ້ອງ ໃນເດືອນທັນວາຜ່ານມາ ໂດຍລັດຖະສະພາ ແລະໃນ ເດືອນມີນາ ກໍໄດ້ຖືກປົດອອກຈາກຕຳແໜ່ງ ໂດຍສານສູງສຸດ ຫຼັງຈາກທີ່ໄດ້ມີການເປີດ ເຜີຍການພົວພັນຂອງທ່ານນາງ ກັບການສໍ້ລາດບັງຫຼວງ ຊຶ່ງເພື່ອນຂອງທ່ານນາງທີ່ມີມາ ເປັນເວລາ 40 ປີ ທີ່ເປັນສູນກາງຂອງຂ່າວນອງນັນ ແລະພົວພັນກັບນັກທຸລະກິດຂັ້ນສູງ ທີ່ຮວມທັງ ທ່ານ Lee Jae-yong ທາຍາດຂອງບໍລິສັດ Samsung ຫຼັງຈາກນັ້ນ ບໍ່ດົນ ທ່ານນາງ ກໍໄດ້ຖືກຈັບ ແລະຖືກດຳເນີນຄະດີ ການດຳເນີນຄະດີທີ່ວ່ານີ້ ແມ່ນຄາດວ່າຈະຍືດຍາວເປັນເວລາຫຼາຍເດືອນ ແລະອາດຈະ ເປີດເຜີຍຄວາມລັບໃໝ່ ໃນຄວາມພົວພັນລະຫວ່າງທ່ານນາງ Park ແລະບັນດາຜູ້ບໍລິ ຫານຂອງ ທຸລະກິດຄອບຄົວແບບຄົບວົງຈອນ ທີ່ຖືກກ່າວຫາວ່າໃຫ້ເງິນສິນບົນທ່ານນາງ ໃນຈຳນວນນັ້ນ ແມ່ນຮວມທັງ ທ່ານ Lee ແລະປະທານບໍລິສັດ Lotte ທ່ານ Shin ເຫດການນີ້ໄດ້ມີຂຶ້ນພຽງແຕ່ 2 ສັບປະດາ ຫຼັງຈາກທີ່ທົ່ວປະເທດໄດ້ເລືອກເອົາອະດີດ ທະນາຍຄວາມ ເພື່ອສິດທິມະນຸດ ທີ່ມີຫົວອຽງຊ້າຍ ທ່ານ Moon Jae-in ຜູ້ຊຶ່ງເຄີຍ ໄດ້ເສຍໄຊຕໍ່ທ່ານນາງ Park ປີ 2012 ໃຫ້ຂຶ້ນມາເປັນຜູ້ສືບທອດອຳນາດແທນນັ້ນ